বিএনপি নেতিবাচক রাজনীতি থেকে বেরিয়ে আসবে, আশা কাদেরের
নতুন বছরে দেশবাসীকে আওয়ামী লীগের পক্ষ থেকে শুভেচ্ছা জানিয়েছেন দলটির সাধারণ সম্পাদক ওবায়দুল কাদের।







রোববার রাজধানীর সেতুভবনে সড়ক বিভাগের কর্মকর্তাদের সঙ্গে মতবিনিময় অনুষ্ঠানে বক্তব্য রাখতে গিয়ে তিনি দেশবাসীকে এই শুভেচ্ছা জানান।




নতুন বছরে বিএনপি নেতিবাচক রাজনীতির ধারা থেকে বেরিয়ে আসবে এমন আশা প্রকাশ করে ওবায়দুল কাদের বলেন, আমি আশা করবো নতুন বছরে বিএনপি নেতিবাচক রাজনীতি চর্চার অন্ধকার ও ষড়যন্ত্রের পথ ছেড়ে ইতিবাচক ধারায় ফিরবে।  
সড়ক পরিবহণ ও সেতুমন্ত্রী বলেন, স্বপ্নের পদ্মাসেতু চালুর পর আজ পর্যন্ত ৪০৩ কোটি টাকা টোল আদায় হয়েছে। যা দেশের অর্থনীতির জন্য একটা সুখবর।
এর পরে কাদের সেতু ভবনে দপ্তরের কর্মকর্তাদের সঙ্গে ইংরেজি নববর্ষের শুভেচ্ছা বিনিময় ও চলমান উন্নয়ন প্রকল্পের অগ্রগতির পর্যালোচনা করেন। 
এরপর মন্ত্রী সড়ক বিভাগের কর্মকর্তাদের সঙ্গে মতবিনিময় করেন এবং চলমান উন্নয়ন প্রকল্পের অগ্রগতির বিষয়ে খোঁজখবর নেন।

নতুন বছরে দেশবাসীকে আওয়ামী লীগের পক্ষ থেকে শুভেচ্ছা জানিয়েছেন দলটির সাধারণ সম্পাদক ওবায়দুল কাদের।